渭城朝雨浥轻尘。客舍青青柳色新。劝君更尽一杯酒。西出阳关无故。长亭柳依依。伤怀。伤怀。祖道送我故人。相别十里亭。情最深。情最深。情意最深。不忍分。不忍分。 渭城朝雨浥轻尘。客舍青青柳色新。劝君更尽一杯酒。西出阳关无故人。担头行李。沙头酒樽。携酒在长亭。 咫尺千里。未饮心已先醉。此恨有谁知。哀可怜。哀可怜。哀哀可怜。不忍离。不忍离。 渭城朝雨浥轻尘。客舍青青柳色新。劝君更尽一杯酒。西出阳关无故人。堪叹商与参。寄予丝桐。对景那禁伤情。盼征旌。盼征旌。未审何日 归程。对酌此香醪。香醪有限。此恨无穷。无穷伤怀。楚天湘水隔渊星。早早托鳞鸿。情最殷。情最殷。情意最殷。奚忍分。奚忍分。 从令别后。两地相思万种。有谁告陈。 (此版本 《阳关》为凄凉调) 《风宣玄品》 渭城朝雨浥轻尘,客舍青青柳色新,须忆重还当遂志,莫因此别便伤神, 前程万里鲲鹏运。名位三台雕鹗伸。劝君更尽一杯酒,西出阳关无故人。 渭城渭水自潺湲。祖饯临岐一晌间。执手笑谈辞故旧。转头重叠是云山。牵衣更把 瑶琴束。 折柳休将玉液闲。分携不独长亭别。曲栏杆外是阳关。 渭城微雨洒青莎。客路无尘景物多。念我邀朋同一饯。劝君须尽酒三螺。忽闻绿柳鸣鹦鹉。又见苍松卦薜萝。行色匆匆留不住。回头不忍意如何。 渭城微雨洗青山。 柳绿花红万物鲜。翠袖唉留行客住。青莎柔衬醉人眠。离情默默重斟酒。话别匆匆暂歇鞭。可惜 何戡诚意切。不分重叠唱阳关。 渭城晓霁 碧天晴。弱柳垂青花绽红。道义养充 方静定。功名引惹又西东。举头渭水 陈情处。执手阳关话别中。饯酒劝君须饮尽。离忧何苦即忡忡。 晓雨初情出渭城。同临渭水送君行。 菱花琐碎荷花整。草穗高低麦穗平。美景鲜妍宽眼界。新诗奇巧快心情。劝君酒到休停手。唱彻阳关几断声。 新情晓出渭城西。花柳争妍鸟乱啼。酌酒慢留临路马。停鞭遥听叫 村鸡。丈夫志欲功名遂。 君子心期道德齐。聚散往来今古有。阳关回首莫凄凄。莫凄凄。 西出阳关屡送行。渭滨渭水几浑清。秋天云外闻征雁。春日林间听巧莺。曰交曰朋皆老去。或卿或相半凋零。故人为友何戡在。又与殷勤唱渭城。 阳关三叠唱无休。一句离歌一度愁。南去北来无了期。 离思嬴得恨悠悠。 《西峰重修琴谱》 渭城朝雨浥轻尘。客舍青青柳色新。劝君更尽一杯酒。西出阳关无故人。长亭柳阴阴。送我。送我。送我。送我故人。长亭柳阴阴,不忍分。情最深。不忍分。情最深。 渭城朝雨浥轻尘,客舍青青柳色新,劝